Kamarisinfonia nro 1 (Schönberg)

Kamarisinfonia nro 1 (E-duuri, op. 9) on Arnold Schönbergin viidelletoista soittimelle säveltämä yksiosainen teos. Alkuperäinen versio valmistui säveltäjän lomaillessa Baijerissa heinäkuussa 1906. Se kantaesitettiin helmikuussa 1907.

Schönbergin kamarisinfonia nro 1 on muodoltaan huomattavan tiivis verrattuna myöhäisromantiikan suuriin muotoihin. Sen yksi osa on jaettu viiteen erilliseen osioon, jotka soitetaan tauotta. Teos kestää esitettynä hieman yli kaksikymmenen minuuttia. Schönbergin kamarisinfonialla nro 1 on tonaalinen pohja ja siinä on käytetty wagneriaanisia harmonioita. Teos edusti kuitenkin aikanaan modernia tyyliä; siinä on käytetty paljon kvarttipohjaisia sointuja ja dissonanssia ilman välitöntä siirtymistä konsonanssiin. Orkestroinnissa on lisäksi käytetty epätyypillistä kahdentamista. Kamarisinfonia nro 1 on sisällöltään suoraviivaisesti etenevä ja tyylillisesti omaleimainen. Se poikkeaa myös Schönbergin omista myöhemmistä tyylivalinnoista.

Vuonna 1935 Schönberg sovitti ensimmäisen kamarisinfoniansa täysimittaiselle orkesterille. Hän johti Los Angelesin filharmonikkoja sovituksen kantaesityksessä Yhdysvalloissa 27. joulukuuta 1935.

Orkestraatio

Alkuperäinen versio 
 huilu, oboe, englannintorvi, 2 klarinettia, bassoklarinetti, fagotti, kontrafagotti
 2 käyrätorvea
 2 viulua, alttoviulu, sello, kontrabasso

Sovitus täydelle orkesterille 
 2 huilua, piccolo, 2 oboeta, englannintorvi, klarinetti, Es-klarinetti, bassoklarinetti, 2 fagottia, kontrafagotti
 4 käyrätorvea, 2 trumpettia, 3 pasuunaa
 jouset

Lähteet

Aiheesta muualla 
 IMSLP: nuotteja

1900-vuosikymmenen musiikkiteokset
Arnold Schönbergin teokset